დიდალი

დიდალი () — რთული ხეობის ტიპის მყინვარი ტაჯიკეთში. მდებარეობს პეტრე პირველის ქედის ჩრდილოეთ კალთაზე, მდინარე სურხობის აუზში. სიგრძე 4.8 კმ, ფართობი 1.6 კმ². მყინვარის ბოლო იმყოფება ზღვის დონიდან 3000 მ. იწყება კაუდალის პიკის ციცაბო კალთებიდან.Долгушин, Л.Д.; Осипова, Г.Б. Пульсирующие ледники. Издательство: Л.: Гидрометеоиздат; 1982 

მყინვარიდან გამოედინება მდინარე სურხობის შენაკადი კაუდალი. მყინვარის ენა ჩამოწოლილია ვიწრო ხეობაში. აღსანიშნავია, რომ დიდალი დღე-ღამეში რამდენიმე სმ-ით გადაადგილდებოდა, თუმცა 1974 წლის ზაფხულში მოულოდნელად მისი სიჩქარე ათჯერ გაიზარდა. 

რამდენიმე ასეული მ-ის სიგრძის მომატების შემდეგ, მყინვარს დაახლოებით 2 მლნ. მ³ მოცულობის მქონე ნაწილი მოწყდა, რომელიც დაეშვა ციცაბო კლდოვან ხეობაში და მდინარე კაუდალის ხეობა დამტვრეული ყინულით ამოავსო. დროდადრო მყინვარი სათავეს უდებდა ღვარცოფულ ნაკადებს. ყინულოვანი ჩამონაქცევის გადნობას მდინარე კაუდალზე 2 წელიწადი დასჭირდა.Ледники Таджикистана. Министерство охраны природы Республики Таджикистан; Главное управление по гидрометеорологии и наблюдениям за природной средой, Душанбе 2003

სქოლიო

კატეგორია:ტაჯიკეთის მყინვარები